(ພາບ:vietnamplus.vn)
(VOV): ວັນທີ 12/11, ຢູ່ຮ່າໂນ້ຍ, ທ່ານ Vu Xuan Hong ປະທານສະຫະພັນບັນດາອົງການຈັດຕັ້ງມິດຕະພາບຫວຽດນາມ ໄດ້ມອບຫຼຽນກາທີ່ລະນຶກ “ເພື່ອສັນຕິພາບມິດຕະພາບລະຫວ່າງປະຊາຊາດ“ ຂອງສະຫະພັນບັນດາອົງການຈັດຕັ້ງມິດຕະພາບຫວຽດນາມ ໃຫ້ແກ່ທ່ານ Lee Sang Mo ຮອງປະທານສະມາຄົມສາມັກຄີສເກົາຫຼີ-ຫວຽດນາມ ເນື່ອງໃນໂອກາດລະນຶກ 20 ປີແຫ່ງວັນສ້າງຕັ້ງສາຍພົວພັນທາງການທູດສເກົາຫຼີ-ຫວຽດນາມ (22/12/1992-22/12/2012). ແລະ ກໍ່ເນື່ອງໃນໂອກາດນີ້, ທ່ານ Dinh Hanh ປະທານສະມາຄົມອຸປະກາລະຄົນພິການ ແລະ ເດັກກຳພ້ານະຄອນຮ່າໂນ້ຍ ໄດ້ມອບຫຼຽນກາທີ່ລະນຶກ “ເພື່ອພາລະກິດຊ່ວຍເຫຼືອຄົນພິການ ແລະ ເດັກກຳພ້າ“ ໃຫ້ແກ່ທ່ານ Choi Young Joo ປະທານສະມາຄົມສາມັກຄີສເກົາຫຼີ-ຫວຽດນາມ ແລະ ທ່ານ Lee Hee Yeon ຮອງປະທານສະມາຄົມສາມັກຄີສເກົາຫຼີ-ຫວຽດນາມ. ນະທີ່ນີ້, ທ່ານ Vu Xuan Hong ປະທານສະຫະພັນບັນດາອົງການຈັດຕັ້ງມິດຕະພາບຫວຽດນາມ ໄດ້ຕີລາຄາສູງບັນດາຄວາມມານະພະຍາຍາມຂອງບັນດາການນຳສະມາຄົມໃນການປະກອບສ່ວນເພີ່ມພູນຄູນສ້າງ, ພັດທະນານ້ຳໃຈມິດຕະພາບ, ຮ່ວມມືລະຫວ່າງປະຊາຊົນ ສເກົາຫຼີ-ຫວຽດນາມ.